ད་ལོའི་ཟླ ༩ པར། རྒྱལ་སྲིད་སྤྱི་ཁྱབ་ཁང་གིས《རྒྱུགས་ལེན་སློབ་བསྡུའི་ལམ་ལུགས་བཅོས་སྒྱུར་གཏིང་ཟབ་སྤེལ་སྐོར་གྱི་བསམ་འཆར》པར་འགྲེམས་གནང་། ཧྲང་ཧའེ་དང་ཀྲེ་ཅང་གིས་སྔ་གཞུག་ཏུ་མཐོ་རྒྱུགས་ཕྱོགས་བསྡུས་བཅོས་སྒྱུར་གྱི་ཚོད་ལྟའི་ལས་དོན་སྤེལ། ཟླ ༡༢ པའི་ཚེས ༡༦ ཉིན། སློབ་གསོ་པུའུ་ཡིས《མཐོ་འབྲིང་དཀྱུས་མའི་སྦྱངས་ཚན་ཆུ་ཚད་རྒྱུགས་ལེན་སྐོར་གྱི་ལག་བསྟར་བསམ་འཆར》དང《མཐོ་འབྲིང་དཀྱུས་མའི་སློབ་མའི་ཕྱོགས་བསྡུས་སྤུས་ཚད་དཔྱད་འཇོག་བསམ་འཆར》སོགས་སྲིད་ཇུས་འཐུས་ཚང་སྤྱི་བསྒྲགས་གནང་ནས། “བསླབ་གཞི་ཡོངས་ལ་ཁྱབ་པ”དང“རིགས་དགར་ནས་བརྟག་དཔྱད”རིག་ཚན་དང་རྩིས་ཚན་མི་དབྱེ་བ“གོ་སྐབས་ཐེངས་གཉིས་སྤྲོད་པ”“སྤྱི་བསྒྲགས་ནན་མོ་བྱེད་པ”སོགས་ཀྱི་བྱེད་ཐབས་གསལ་པོར་བཏོན་ནས། མཐོ་རྒྱུགས་སུ“རྒྱུགས་གཅིག་གིས་མི་ཚེ་ཐག་གཅོད་པའི”བྱེད་ཕྱོགས་རྩ་བའི་སྟེང་ནས་ཐག་གཅོད་བྱེད་འགོ་བརྩམས།